ହାଇକୁ   ଜାପାନରେ ଜନ୍ମଲାଭ କରିଥିବା ଏକ ପ୍ରକାରର ଛୋଟ କବିତା । ପାରମ୍ପରିକ ଜାପାନୀ ହାଇକୁରେ ତିନୋଟି ପର୍ଯ୍ୟାୟ ଥାଏ: ଏକ କିରେଜି ବା  "କାଟିବା ଶବ୍ଦ"  ୫, ୭, ୫ ଢାଞ୍ଚାରେ ଥିବା ୧୭ଟି ଅନ  (ଏକପ୍ରକାର ଜାପାନୀ ଧ୍ୱନିଏକକ), ଏବଂ ଏକ କିଗୋ, ବା ଋତୁକାଳୀନ ଆଧାର  । ଏହି ଧାରାରେ ପଡ଼ୁନଥିବା ସମାନ ଧରଣର କବିତାକୁ ସେନର୍‌ୟୁ କୁହାଯାଏ । ହାଇକୁ ରେଙ୍ଗା ନାମକ ଏକ ବଡ଼ କବିତାର ମୁଖ୍ୟ ଅଂଶ ଭାବେ ଆରମ୍ଭ ହୋଇଥିଲା । ମୁଖ ପଦ୍ୟାଂଶ ଭାବେ ରଚିତ ଏହି ହାଇକୁଗୁଡ଼ିକୁ ହୋକ୍କୁ କୁହାଯାଉଥିଲା ଏବଂ ସମୟକ୍ରମେ କବିମାନେ ସେମାନଙ୍କ ନିଜ ଢଙ୍ଗରେ ଏକକ କବିତା ଲେଖିବାକୁ ଲାଗିଲେ । ୧୯ ଶତାବ୍ଦୀର ଶେଷ ଭାଗରେ ଜାପାନୀ ଲେଖକ ମାସାଓକା ସିକି ହାଇକୁର ବର୍ତ୍ତମାନର ନାମକରଣ କରିଥିଲେ ।